《寒山暮景》
宋代·蒲寿宬

青山寒似削，黄叶扫仍飞。
落日行人急，痴风过翼稀。
老鸡寻旧杙，野犬吠缁衣。
独倚枯藤立，柴门候牧归。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。